Lav et referat af nedenstående tekst:

Tekst:
Kenneth Moth gør klar til sit første dyk ned gennem hullet i isen og hen under den. Ud over kulden kan det også være en psykisk udfordring. - Der er ikke den samme mulighed for at komme op igen. Du kan ikke bare stige til overfladen, så du skal bevare din ro hele tiden, siger Kenneth Moth, kvalitetssikrings ansvarlig fra Hobro. Det kræver ekstra sikkerhed, når man dykker under is. Blandt ander skal dykkerne have en line bundet fast i sig, så de altid kan finde tilbage til hullet i isen igen. Derudover skal dykkerdragterne være ekstra varme. - Jeg har sågar sådan en, hvor der er varme inden i dragten. Hvor jeg kan koble et batteri til, så jeg kan holde varmen lidt bedre, men jeg er også den, der skal være mest i vandet, siger dykkerinstruktør Peter Særmark-Thomsen. Alle er klar så nu er det bare at komme ned under isen. Mens dykkerne går i gang med kurset, kommer der en uventet gæst ovenpå. En vinterbader der lige vil benytte lejligheden, nu andre har skåret et hul i isen. Uden hverken maske, dykkerflaske eller ekstra varm dykkerdragt tager han helt afslappet en dukkert i det iskolde vand. - Man føler sig frisket op. Hel frisk. Det er en dejlig fornemmelse, siger overlæge og vinterbader Grazvydas Tuckus. Dykkerne kommer op igen. For Kenneth er det første is-dyk overstået. - Det var skønt. Det var helt vildt skønt, siger Kenneth Moth. Kenneth Moth er ikke i tvivl om hvad is-dykkerbeviset skal bruges til. - Til at tage nogle flere dyk. Det er det, jeg skal bruge det til. For det her, det er fantastisk, siger Kenneth Moth
.

Referat:
Dykkere bruger lige nu de tilfrosne søer til at tage et såkaldt is-dykkerbevis.